google/wiki40b huggingface dataset:
Ottavio Rinuccini

Ottavio Rinuccini (født 20. januar 1562 i Firenze; død 28. mars 1621 samme sted) var en italiensk poet, hoffmann og librettist fra senrenessansen og tidligbarokken.
Mange av samtidens musikere satte tone til Rinuccinis dikt. I dag huskes han hovedsakelig fordi han sto bak librettoen til Jacopo Peris Dafne (1597), som sannsynligvis er musikkhistoriens første opera.
Tata Steel Chess 2018

Regler

Ved lik poengsum, ville turneringsvinneren i følge nye regler bli avgjort ved lynsjakkomspill der spillerne skulle spille to partier med tidskontroll på 5 minutter + 3 sekunder per trekk. Hvis det fortsatt var uavgjort etter disse lynsjakkpartiene, skulle de spille ett såkalt armageddonparti, der hvit får 6 minutter på hele partiet, mens sort får 5. Til gjengjeld må hvit vinne partiet. Om det blir remis regnes det som sort seier.
Amid

Peptidbindinger

Proteiner og dermed alle enzymer består av aminosyrer, som er bundet sammen av amidgrupper. Amider som dannes ved kondensasjon av to aminosyrer, kalles peptider i biologien. Amidgruppen kalles for peptidbinding i biologien.
Huvudsta tunnelbanestasjon

Huvudsta tunnelbanestasjon er en stasjon på Stockholms tunnelbane. Den trafikkeres av T-bane 3 (blå linje).
Stasjonen ligger i bydelen Huvudsta i Solna kommune. Den ble innviet 19. august 1985 som den 95. stasjonen.
Stasjonen ligger i fjell, 25 meter under bakken, under Huvudsta sentrum, der også inngangen til stasjonen finnes.
Takashi Furukawa

Karriere

Takashi Furukawa startet sin profesjonelle karriere i Sagan Tosu i 2000.
Jacob Rinne

Landslaget

10. januar 2016 fikk han sin første landskamp for Sverige mot Finland.
Den tredje mann

Handling

Handlingen er lagt til etterkrigstidens Wien i 1948, da byen fremdeles var oppdelt i fire okkupasjonssoner. Seierherrene fra andre verdenskrig, USA, Storbritannia, Frankrike og Sovjetunionen, råder over hver sin sektor av Wien. Store deler av sentrum er utbombet, og svartebørshandelen florerer.
Holly Martins, en fattig kioskbokforfatter, har bestemt seg for å finne opplysninger om sin venn, Harry Lime, som skal ha omkommet i en bilulykke. Men idet han innleder sin etterforskning, blir Martins oppsøkt av en britisk offiser og en mystisk baron, som begge oppfordrer ham til å reise hjem igjen. 
På ulykkesstedet treffer Holly Martins en portvakt som kan fortelle at to menn fraktet den forulykkede bort til et ukjent sted. Vakten forteller også at det skal ha vært en tredje mann innblandet. Portvakten blir drept, og Martins jakt på sannheten fører ham både ned i byens underjordiske kloakksystem og opp i det berømte pariserhjulet Riesenrad for å lete etter den tråden som kan gi ham svaret på den tredje mann – Harry Lime.
Leontini

Leontini (egentlig Leontinoi, Λεοντῖνοι) var en gresk by på Sicilia. Den ble grunnlagt av nybyggere fra Khalkis og Eretria i 730 f.Kr. Den lå stadig i strid mot Syrakus, den nærliggende greske byen som etterhvert ble hovedby i hele Magna Graecia.
Shanwei

Shanwei (kinesisk: 汕尾; pinyin: Shànwěi) er en by på prefekturnivå i provinsen Guangdong i Folkerepublikken Kina. Den grenser til Shantou i øst, Meizhou og Heyuan i nord, Huizhou i vest, og mot sør ligger Sørkinahavet.
Språket teochew, et minnanspråk, har hjemstavn i denne delen av Kina.
Amblyopi

Amblyopi, fra gresk: dovent øye, er redusert synsevne på et øye uten påviselige anatomiske forandringer.

Etiologi

Amblyopi skyldes som regel mangelfull stimulering av synsnerven og synssenteret i hjernen i den viktige perioden fra fødsel til syv–åtte-årsalderen da synet er under utvikling og etablering. Amblyopi forekommer ofte i forbindelse med dårlig samsyn/skjeling eller store brytningsfeil og ulikheter mellom øynene. I de fleste tilfeller har ett øye utviklet seg normalt, mens det andre er blitt amblyopt.

Diagnose

Amblyopi gir nedsatt visus sentralt. Perifere deler av synsfeltet er vanligvis ikke påvirket. Selv om dybdesyn og avstandsbedømmelse er redusert ved amblyopi, vil ofte ikke dette i seg selv være initialt symptomgivende ettersom det motsatte øye er normaltseende. Som oftest oppdages amblyopi derfor ved påvisning av sykdommer som er kjent for å medføre økt risiko for å utvikle denne tilstanden (f.eks. strabisme, anisometropi eller medfødt katarakt), og/eller påvisning av nedsatt visus uten objektive sykdomsfunn i det svaktseende øye.

Behandling

Det er stor enighet om at amblyopi bør behandles tidlig, ettersom dette er den viktigste perioden for utviklingen av synet. Behandlingen tar generelt sikte på å gi det amblyope øye tilstrekkelig sansestimulering i håp om at synssansen har mulighet til å utvikle seg. Det finnes en rekke måter dette kan oppnås på, med lappbehandling og briller som det hyppigst brukte. Metoden går simpelthen ut på å dekke det normalt seende øye med lapp i en bestemt periode hver dag. Hvor lang denne perioden skal være er det ikke generell enighet om, men mellom 2 og 6 timer er vanligst .
Alternative metoder går ut på gi pupilledilaterende dråper (f.eks. atropin, som hindrer det friske øyet i å fokusere) eller lage glass i brillen om slik at det friske øyet ikke ser klart. Disse metodene er dog mindre brukt. 
Etter endt behandling kan tilstanden komme tilbake, og behandles da på samme måte. Likevel, forutsatt tidlig igangsatt behandling oppnår de fleste godt syn. 
Lappbehandling kan potensielt gi nedsatt syn på det friske øyet (tilstanden kalles da okklusjonsamblyopi), dog dette gjenopprettes ofte ved kortvarig lappbehandling av det best seende øye.
Gunnar Birkerts

Bakgrunn

Gunnar Birkerts vokste opp i Latvia men flyktet foran den fremrykkende russiske hær i slutten av annen verdenskrig. Han ble utdannet ved Technische Hochschule Stuttgart i Tyskland i 1949.

Karriere

Birkerts reiste til USA og arbeidet i første omgang for Perkins og Will, deretter for Eero Saarinen og endelig for Minoru Yamasaki, innen han åpnet sitt eget arkitektkontor i Detroits forsteder.
Birkerts praktiserte opprinnelig i partnerskapet Birkerts and Staub, men etter at partnerskapet opphørte ble virksomheten omdannet til Gunnar Birkerts and Associates. Virksomheten mottok ærespriser for sine prosjekter fra  American Institute of Architects i 1962, 1970, 1973, samt atskillige priser fra Michigan Society of Architects og dens lokale avdeling. Birkerts sluttet seg til fakultetet ved University of Michigan i 1959 og underviste frem til 1990.
Gunnar Birkerts ble valgt som fellow i American Institute of Architects i 1970, og som fellow i den latviske arkitektforening i 1971. Han ble mottaker av tallrike individuelle priser, herunder et stipendium fra Graham Institut for Advanced Studies i Fine Arts i 1971, en gullmedalje fra Michigan Society of Architects i 1980, Arnold W. Brunner Memorial-prisen i arkitektur ved American Academy and Institute of Arts and Letters i 1981. I 1993 ble Birkerts utnevnt til Michigan Artist of the Year. 
Birkerts ble æresdoktor ved Rigas tekniske universitet i 1990, til offiser av Trestjerneordenen den 8. november 1995 og mottok en stor medalje av Latvias vitenskapsakademi i 2000.
Birkerts drev senere sitt arkitektkontor i Wellesley i Massachusetts. Hans sønn er den kjente litteraturkritiker Sven Birkerts.
Lavr Kornilov

Bakgrunn

Kornilov kom fra en kosakkisk offisersfamilie og tilbrakte sin barndom i Kasakhstan. Som 13-åring begynte han i kadettkorpset i Omsk.

Militær

Kornilov studerte ved Mikhailovskij artilleriskole i St. Petersburg i 1889. I august 1892, ble Kornilov forfremmet til løytnant og stasjonert i det turkestanske militærdistrikt, hvor han ledet flere oppdrag i Øst-Turkestan, Afghanistan og Persia. Kornilov talte flere sentralasiatiske språk, og han skrev mange detaljerte rapporter om sine observasjoner utenfor Russlands grenser.
Kornilov returnerte til St. Petersburg og ble forfremmet til kaptein i 1897. Deretter returnerte Kornilov igjen til Turkestan militærdistrikt, hvor han gjenopptok sine plikter som militær etterretningsoffiser.
Under den russisk-japanske krig 1904–1905 ble Kornilov utnevnt til stabssjef for den første russiske infanteribrigade og han var blant annet involvert i slaget ved Sandepu og senere i slaget ved Mukden. Kornilov ble tildelt St. Georgskorset av fjerde klasse for sin tapperhet og deretter ble han forfremmet til graden oberst.
Etter slutten på den russisk-japanske krig ble Kornilov sendt som militær attache til Kina i 1907, der han ble værende i flere år fremover. Kornilov studerte kinesisk språk, historie, tradisjoner, normer og skikker som han hadde planlagt å bruke som materiale for en bok om livet i det daværende Kina.
I 1910 Kornilov ble kalt tilbake fra Beijing. Men han var i St. Petersburg i bare fem måneder, før han reiste til det vestlige Mongolia og Kashgar for å undersøke den militære situasjonen langs Kinas grense mot Russland. Den 2. februar 1911 ble Kornilov utnevnt til kommandør av den åttende russiske infanteriregiment i Estland, og senere ble han utnevnt til kommandør av det 9. sibirske infanteridivisjon, som hovedsakelig var stasjonert i Vladivostok.
I 1914, ved utbruddet av den første verdenskrig, ble Kornilov utnevnt til kommandør av den russiske 48. infanteridivisjon. I 1915 ble Kornilov forfremmet til generalmajor.
Under harde kamper ble Kornilov tatt til fange av østerrikerne i april 1915, da han og resten av regimentet ble isolert fra de russiske styrkene i området. Som høyere offiser var Kornilov en krigsfange av høy verdi. I juli 1916 klarte Kornilov å rømme tilbake til Russland og vende tilbake til militærtjenesten.
Kornilov var kritisk til den russiske monarki. Etter avsettelsen av tsar Nikolai II fikk Kornilov kommandoen over Petrograd militærdistrikt i mars 1917. Under beleiringen av Jekaterinodar i april 1918 ble han dødelig såret ved et granatfulltreffer i hans hovedkvarter.
Hans levninger ble etter slaget ekshumert av bolsjevikene, stilt til skue i Jekaterinodar og så offentlig brent på byens markedsplass.
Andrea Pisano

Elever

En av hans elever var Andrea Orcagna.
Slaget om Pyongyang (1894)

Slaget om Pyongyang (japansk: 平壌作戦; kinesisk: 平壤之戰) var det andre større feltslaget under den første sino-japanske krig.  Den fant sted 15. september 1894 i Pyongyang i Korea mellom styrker fra Meiji-Japan og Qing-Kina. Den omtales somme tider i vestlige kirker med den arkaiske stavemåte slaget ved Ping-yang. Mellom 13.000 og 15.000 kinesiske styrker fra Beiyanghæren under general Ye Zhichaos overkommando var ankommet Pyongyang den 4. august 1894, og hadde foretatt grundige reparasjoner av de gamle bymurer, og anså seg trygge på grunn av sine mange soldater og sine befastninger.
Prins Yamagata Aritomos Første armé av Den keiserlige japanske armé rykket frem mot Pyongyang fra flere retninger den 15. september 1894, og om morgenen angrep de bymurene i nord og sørøst, over nesten helt åpent lende. Det kinesiske forsvar var sterkt, men det ble etterhvert utmanøvrert av en overraskende flankemanøver av japanere som kom fra baksiden, og dette kostet kineserne stort mannefall sammenlignet med japanernes. 
Med dette slaget overtok Japan dem militære kontroll over Korea.
Wolfgang Ambros

Diskografi

Diskografien omfatter ikke hørespill og single-utgivelser.
Aldol

Aldoler er organiske kjemiske forbindelser som er både aldehyder og alkoholer, med hydroksyl-gruppen i β-posisjon i forhold aldehyd gruppen. Betegnelsen aldol er en sammentrekning av aldehyd og alkohol. Et eksempel på et aldol er 3-hydroxybutanal, som har trivial navnet aldol.
Cratotragus

Utseende

En middelsstor, svart trebukk med lyse tegninger. Antennene er kraftige, den innerste halvdelen av hver ledd er lysgrå, den ytterste svart, slik at antennene har avvekslende lyse og mørke ringer. Pronotum er tønneformet med en kraftig pigg midt på hver side. Dekkvingene er parallellsidige med rettvinklede "skuldre".

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i Thailand.
Oslo 13

Oslo 13 var en norsk jazzgruppe fra Oslo, som var aktiv i perioden 1980–1993. Stiftet og drevet de to første årene av Bror Hagemann. Siden tatt over av Jon Balke. Bandets første utgivelse var LP-en Anti-therapy. Senere fikk det Spellemannprisen i 1988 for plata Off balance.
Rapallo

Rapallo er en italiensk kommune som ligger ved den italienske riviera i Liguria-regionen. Kommunen ligger i Genova-provinsen og har 30 493 innbyggere.
Gladdalen

Gladdalen er en liten dal umiddelbart nordøst for Barentsburg, ved Grønfjorden i Nordenskiöld Land på Svalbard. Dalen dannes av Gladbekken som skjærer seg ned i en skråning under Bykollen (231 m) i nord Olavsvarden i sør, sistnevnte en rett fjellrygg som løper nordover fra Grønfjordfjellet (547 m) og utgjør en østlig rygg som setter grense for Barentsburg. Den vesle Gladbekken ble brukt som drikkevannskilde i den tidlige gruveperioden som startet i 1899 ved Barentsburg. Over dalen i sørøst skapte sovjetmyndighetene en inskripsjon i stein - Miru Mir (Verdens Fred) - under en stilisert, femtakket stjerne.
Fredrik Hiort og Christian Anker dannet ulike selskaper som annekterte kullfelter rundt Barentsburg i 1908. Også Store norske Spitsbergen kulkompani eide skjerp og utmål i området fra 1916, men drev aldri kulldrift her. I 1915 ble feltene ved Hollendarbukta, Heerodden og Barentsburg samlet på A/S De Russiske Kulfelter Green Harbour, hvor M. Lewin var andelshaver. I 1917 bygde M Lewin & Co ut anlegg og bygninger både på Heerodden og i østre løp av Gladdalen.
I 1921 solgte De Russiske Kulfelter alle sine skjerp og utmål i Grønfjorden til NV Nederlandsche Spitsbergen Compagnie, som anla tettstedet Barentsburg og investerte mye kapital i anlegg og bygninger. I 1932 ble alle felt og skjerp fra Barentsburg i vest til Grumantbyen i øst, overtatt av den sovjetiske trusten Arktikugol.
I Gladbekkens sørøstre løp anla Lewin en demning for drikkevann, og dette kulturminnet er fortsatt synlig. Det er videre sørover et innslagssted for gruven Lewin anla, og deretter følger to gruveinnslag fra tiden før 1925, trolig nederlandske.
Southern University Law Center

Southern University Law Center er en jus-skole under Southern University som er selvstendig lærested, men lokalisert i nærheten av SUBR i Baton Rouge i Louisiana, USA.
Southern University Law Center ble grunnlagt i Baton Rouge i 1947, som følge av en rettssak hvor den svarte studenten Charles J. Hatfield, III gikk rettens vei for å få innpass ved en jus-skole i Louisiana.
Lærestedet hadde 487 studenter i 2007, og 70 vitenskapelig ansatte, hvorav 35 forskere og 35 junior-forelesere. Skolepengene var samtidig US$ 6 611 for lokale Louisiana-studenter, og US$ 11 211 for andre studenter.
Palos de la Frontera gasskraftverk

Palos de la frontera gasskraftverk er et gasskraftverk i Huelva, Andalucía i Spania. Det har en installert produksjonskapasitet på 1200 MW, fordelt på 3 like store turbiner. Dette er et av landets store fossile kraftverk målt etter installert produksjonseffekt. Anlegget ble påbegynt omkring 1970 og stod ferdig i 1975. Brenselkilden er LNG.
De totale CO2-utslippene i 2008 var ca. 244 400 tonn, utslippskvoten var samme år 296 782 tonn.
Hans Backer Fürst

Familie

Fürst var sønn av Anna Cathrine Thalette Backer (1834–1921) og kjøpmann og skipsreder Hans Siegwardt Fürst (1826–94). Han var bror til arkitekten Christian Fürst (1860–1910) og legen Valentin Fürst (1870–1961).

Utdannelse

Fürst gikk i 1895–97 på Den kongelige tegneskole i Kristiania, der han hadde Adolf Schirmer som lærer. I 1899–1902 studerte han ved Technische Hochschule Charlottenburg i Berlin. Dessuten dro han på studiereiser til Tyskland, Nederland, England og Skottland, og i 1907 tok han svennebrev som murer i Molde.

Virke

I begynnelsen av yrkeskarrieren var Fürst assistent hos broren, deretter kompanjong. Sammen med broren arbeidet han med gjenoppbyggingen av Kristiansand og Ålesund etter bybrannene i hhv. 1892 og 1904. Fra 1909 arbeidet han i Kristiania som brorens kompanjong, og da broren døde i januar 1910, overtok han firmaet. Fürst var med og preget Oslos vestkant med en rekke bygårder og villaer i tyskpåvirket stil, først med bygninger i hugget stein, senere overveiende i pusset tegl, som han anbefalte som et rimelig, værsikkert og vakkert materiale. Han tegnet etterhvert også funkispregede bygninger, og blant verkene er dessuten enkelte fabrikkbygg og helseinstitusjoner.
Fürst var sekretær i Kristiania arkitektforening i 1909–11. Han var i en årrekke arkitekturanmelder i Aftenposten, og han var redaktør for fagtidsskriftene Møbel- og byggeindustri og Huseieren. Dessuten skrev han bøker om byggetekniske emner samt et par romaner.
Arkivet etter Fürst oppbevares på Jugendstilsenteret i Ålesund. I arkivet ligger det også en håndskrevet biografi på 311 sider som omhandler brødrenes arkitektvirksomhet.
Fossorial

Fossorial (av la. fossōrius ‎(“utrustet/tilpasset for graving/hulegraving”), via fodiō ‎(“grav”)) er et uttrykk som beskriver en arts adapsjon til sitt naturlige miljø (habitat), i dette tilfellet adapsjon/modifisering av (fram)lemmene for å kunne grave i jorden, for eksempel grave ganger og huler. Eksempler på fossoriale arter er mange typer insekter og virvelløse dyr, insektetere (Eulipotyphla), for eksempel muldvarper (Talpidae) og furespissmus (Solenodontidae), som begge er spesielt godt utrustet til å grave ganger og huler.
Dyr som er tilpasset en fossorial tilværelse kan i en fellesbetegnelse kalles fossorialer. Man kan også snakke om fossorialt utrustede dyr eller fossoriale egenskaper, samt semi-fossorial adapsjon med mer.
Fivizzano

Frazioni

Kommunen omfatter følgende frazioni:
Agnino, Agnolo, Aiola, Alebbio, Alebbio Casette, Alebbio Prato, Antigo, Arlia, Bardine di Cecina, Bardine di San Terenzo, Bottignana di Sopra, Bottignana di Sotto, Cà-Giannino, Campiglione, Canneto, Castelletto, Caugliano, Cecina, Cerignano, Cerri, Certaldola, Ceserano, Colla, Colle di Cerignano, Collecchia, Collecchia Piano, Collegnago, Colognola, Cormezzano, Corsano, Cortila, Cotto, Debicò, Equi Terme, Escaro, Fazzano, Fiacciano, Fivizzano, Folegnano, Gallogna, Gassano, Gragnola, Groppoli, Isolano, Lorano, Magliano, Maglietola, Mazzola, Mezzana, Molina di Equi, Mommio, Moncigoli, Montale, Montecurto, Monte dei Bianchi, Montevalese, Monzone Alto, Monzone Ponte, Motta, Mozzano, Mulina di Equi, Panigaletto, Pian di Molino, Piastorla, Pieve di Viano, Pieve San Paolo, Pò, Pognana, Posara di Sopra, Posara di Sotto, Pratolungo, Quarazzana, Rometta Apuana, San Terenzo, Sassalbo, Sercognano, Serraruola, Signano, Soliera Apuana, Spicciano, Stazione Rometta, Tenerano, Terenzano, Terma, Traggiara, Turano, Turlago, Uglianfreddo, Vallazzana, Vendaso, Verrucola, Verzano, Vezzanello, Viano, Vinca, Virolo
Muleknop med slipp

Muleknop med slipp også kallt smuglerstikk er en knute som benyttes for å feste tauet til en påle slik at en rykk i tampen løsner det hele uten behov for å dra tauet manuelt tilbake rundt pålen.

Navnegjenbruk

Ordet muleknop benyttes også i samme betydning som kvelestikk på engelsk.
Norgesmesterskapet i gymnastikkhjul 2010

Norgesmesterskapet i gymnastikkhjul 2010 ble arrangert 13. - 14. mars 2010 i Fjellheim Idrettshall i Spydeberg. Arrangør var  Norges Gymnastikk- og Turnforbund.
Ahmetia achaja

Utseende

En middelsstor stjertvinge med to stjerter på bakvingen. Oversiden er brun med blåfiolette felter og en hvit flekk på forvingen, denne finnes også igjen på undersiden, som ellers er lyst gråbrun med mørkere tverrbånd.

Utbredelse

Slekten er utbredt i Thailand og det sørlige Vietnam.
Sachsen-Anhalts landdag

Historie

Det første valg til landdagen etter gjenforeningen ble holdt 15. oktober 1990. Valgperioden er fem år.
Strigodius

Utseende

En liten (3,5 - 4,3  millimeter), bred, matt, svart gjødselbille. Hode og pronotum er grovt og svært tett punkterte. Hodet er skovlformet, med to tenner på forkanten. Pronotum er avrundet firkantet. Dekkvingene er avlange med kraftige punktstriper, mellomrommene mellom dem med skarpe lengderibber.

Levevis

Artene lever på gjødsel av hjort.

Utbredelse

Arten er utbredt i det østlige Nord-Amerika.
Erciyes

Geografi

Erciyes er det høyeste fjellet i Sentral-Anatolia med en høyde på 3916 moh. Det regnes som det høyeste fjellet i Anti-Taurus-fjellene, en nordøstlig forlening av Taurusfjellene i sør, og hører til det Det alpide beltet i Eurasia.
Vulkanen er kraftig erodert, men kan ha hatt utbrudd så sent som 253 f.Kr., som kan være skildret på mynter fra Antikkens Roma.

Historie

Strabon kalte fjellet Argaeus (Ἀργαῖος), og skrev at toppen aldri var fri for snø, og at de som hadde besteget fjellet kunne se både Svartehavet i nord og Middelhavet i sør på klare dager. 
Den første dokumenterte bestigningen av fjellet ble gjort av William John Hamilton i 1837. Det er imidlertid historiske markeringer og symboler på steinene på toppen, som tyder på at mennesker har vært der tidligere.
Yuetang

Yuetang (kinesisk: 岳塘区; pinyin: Yuètáng Qū) er et bydistrikt i byprefekturet Xiangtan i provinsen Hunan i Folkerepublikken Kina. 
Det har et areal på 206 km² og teller ca. 330.000 innbyggere (2003). Det er sete for Xiangtans regjering.
Yuetang ligger ved munningen av elven Lian Shui 涟水 inn i elven Xiang Jiang 湘江.
Rambekk

Rambekk er en gard og et bolig- og næringsområde i Gjøvik (gnr. 59). Mesteparten av jorda ble i 1972 ekspropriert til industriområde. I dag (2008) er det igjen ca. 30 mål dyrka jord, i tillegg til hovedbygningen og låven. På gammal Rambekkjord ligger nå blant anna Oppland Arbeiderblads avishus. Unna Rambekk er også Rambekkmoen. Herfra frakta Toten Cellulose «kubb» med taubane til fabrikken i Hunndalen.
Ektepakt

Ektepakt er en avtale mellom ektefeller, som oppfyller visse og strenge formkrav. Ektepakter omhandler typisk etablering av særeie og overføring av større gaver. Ektepakten må for å være gyldig være utformet skriftlig, og være underskrevet av, i tillegg til ektefellene, to vitner som begge er godkjent av ektefellene og har vært til stede samtidig mens ektepakten underskrives av ektefellene, eller mens disse vedkjenner seg sin underskrift. Ektepakten trenger som utgangspunkt ikke tinglyses for å være gyldig, men i enkelte tilfeller, spesielt ved gaver mellom ektefellene, kan dette være nødvendig for å oppnå rettsvern overfor kreditorer
Megahjerne

Handling

Superskurken Megahjerne (Will Ferrell) beseirer endelig sin erkefiende, superhelten Metro Man (Brad Pitt). Men Megahjerne oppdager snart at uten sin fiende i verden, er eksistensen hans meningsløs og tom. Derfor finner han tilfeldigvis Hal Stewart (Jonah Hill), kameramann til TV-reporter og Metro Mans kjæreste Roxanne Ritchie (Tina Fey), og transformerer ham til superhelten Titan i håp om at han kan gi Megahjerne den nødvendige kampen han trenger. Men situasjonen blir ikke helt som han hadde tenkt seg; Hal misbruker de nye kreftene sine og dedikerer dem i stedet til å ødelegge verden. Megahjerne må dermed bytte rolle og redde sitt kjære Metro City og resten av verden fra Hals selvdestruksjon.
Storlia naturreservat

Storlia naturreservat ligger ved Bjøllånes i Dunderlandsdalen i Saltdal kommune i Nordland. Naturreservatet har et areal på ca. 23,5 km². Området er vernet for å sikre en naturlig utvikling av plante- og dyrelivet i et spesielt skog- og fjellområde i Dunderlandsdalen.
Naturreservatet grenser til Saltfjellet-Svartisen nasjonalpark.
Ostrø-saken

Ostrø-saken var en sak der den norske turisten Hans Christian Ostrø (1968–1995) sammen med fem andre vestlige turister i Kashmir ble kidnappet 4. juli 1995. De fem øvrige var amerikanerne Donald Hutchings og John Childs, britene Keith Magan og Paul Wells samt tyskeren Dirk Hasert. Childs klarte å rømme og unnslapp. Ostrø ble funnet halshugd, mens de fire øvrige er aldri funnet og antas å være omkommet.
Det ble i ettertid hevdet at Forsvarets spesialkommando (FSK) ble sendt ut for å befri Ostrø , men 13. august 1995 ble Ostrø halshugd. Den islamske geriljagruppen Al Faran tok på seg ansvaret for drapet.
Ostrø har fått en minnepris oppkalt etter seg, «Hans Christian Ostrøs minnepris». Den går til personer som bygger bro mellom ulike kulturer.